b'\n_START_ARTICLE_\nKomentotie\n_START_PARAGRAPH_\nKomentotie (engl. chain of command) on yleens\xc3\xa4 sotilaallisissa j\xc3\xa4rjest\xc3\xb6iss\xc3\xa4 k\xc3\xa4ytett\xc3\xa4v\xc3\xa4 termi, jolla tarkoitetaan k\xc3\xa4skyvallan kulkeutumista komentoportaassa ylimm\xc3\xa4ll\xc3\xa4 olevalta henkil\xc3\xb6lt\xc3\xa4 eri johtoportaiden tai esimiesten kautta sille esimiehelle tai alaiselle, jota asia koskee tai jolle asian ratkaisu kuuluu. Toisin sanoen sotilasarvoltaan korkeampi henkil\xc3\xb6 antaa k\xc3\xa4skyn komentoportaassa h\xc3\xa4nen alapuolellaan olevalle henkil\xc3\xb6lle, joka toteuttaa k\xc3\xa4skyn tai v\xc3\xa4litt\xc3\xa4\xc3\xa4 sen alasp\xc3\xa4in ketjussa, kunnes se saavuttaa henkil\xc3\xb6n, jonka teht\xc3\xa4v\xc3\xa4n\xc3\xa4 on toteuttaa k\xc3\xa4sky. Tyypilisesti k\xc3\xa4skyt annetaan suoraan komentoportaassa seuraavaksi alemapana olevalle, mutta t\xc3\xa4st\xc3\xa4 voidaan tarpeen tullen poiketa.'